15/02/2018 | Administración LocalMunicipal
Curtis
Licitación do contrato do servizo de conserv e mantemento das instalac. de iluminación pca exterior, das instalac. eléctricas e iluminación interior e exterior dos edif de uso municipal así como dos recintos deportivos do Concello de Curtis

1. Entidade adxudicadora. Datos xerais e datos para a obtención da información: a) Organismo: Concello de Curtis b) Dependencia que tramita o expediente: Secretaría c) Obtención de documentación e información: 1) Dependencia: Secretaría 2) Domicilio: Praza de España, n.º 1, Teixeiro 3) Localidade e código postal: Curtis, 15310 4) Teléfono 981 789 003 5) Telefax 981 789 578 7) Dirección de Internet do perfil do contratante: www.curtis.es 2. Obxecto do contrato. a) Tipo: servizos. b) Descrición: prestación do servizo de conservación e mantemento das instalacións de iluminación pública exterior, das instalacións eléctricas e iluminación interior e exterior dos edificios de uso municipal así como dos recintos deportivos do Concello de Curtis nos termos previstos no prego de prescricións técnicas. c) Prazo de execución: 3 anos. d) Admisión de prórroga: si, ata dúas prorrogas dun prazo de duración dun ano cada unha delas.3. Tramitación e procedemento. a) Tramitación: ordinaria. b) Procedemento: aberto.4. Valor estimado do contrato: 206.611,57 €. 5. Presuposto base de licitación: 150.000 €, IVE incluído.6. Garantías esixidas. Definitiva: 5% do importe de adxudicación, IVE excluído.7. Acreditación da solvencia económica financeira e técnico ou profesional: acreditarase coa clasificación no Rexistro oficial de licitadores e empresas clasificadas do Estado no GRUPO P, SUBGRUPO 1: mantemento e reparación de equipos e instalacións eléctricas e electrónicas CATEGORÍA 1 ou superior o ben a través dos seguintes medios: A solvencia económica e financeira deberá acreditarse a través do seguinte medio: – O volume anual de negocios do licitador, que, referido ao ano de maior volume de negocio dos tres últimos concluídos, deberá ser polo menos de unha vez e media do valor estimado anual medio do contrato, isto é, 61.983,47 €. O volume anual de negocios do licitador acreditarase por medio das súas contas anuais aprobadas e depositadas no Rexistro Mercantil, se o empresario estivese inscrito no devandito rexistro, e, en caso contrario, polas depositadas no rexistro oficial en que deba estar inscrito. Os empresarios individuais non inscritos no Rexistro Mercantil acreditarán o seu volume anual de negocios mediante os seus libros de inventarios e contas anuais legalizados polo Rexistro Mercantil. A solvencia técnica ou profesional deberá acreditarse a través dos seguintes medios, debéndose cumprir ambos: – Unha relación dos principais servizos ou traballos da mesma natureza deste contrato, realizados no últimos cinco anos que inclúa importe, datas e o destinatario, público ou privado, dos mesmos. Os servizos ou traballos efectuados acreditaranse mediante certificados expedidos ou visados polo órgano competente, cando o destinatario sexa unha entidade do sector público; cando o destinatario sexa un suxeito privado, mediante un certificado expedido por este ou, a falta deste certificado, mediante unha declaración do empresario; no seu caso, estes certificados serán comunicados directamente ao órgano de contratación pola autoridade competente. O requisito mínimo será que o importe anual acumulado no ano de maior execución sexa igual ou superior ao 70 % da media anual do valor estimado contrato, isto é a 28.925,62 €. – Titulacións académicas e profesionais do persoal responsable da execución do contrato, que deberá formar parte da plantilla da empresa, debendo constar un mínimo de dous traballadores coa seguinte titulación: Instalador de baixa tensión, categoría de especialista. Deberá presentarse a documentación acreditativa pertinente.8. Criterios de adxudicación. Criterios de valoración avaliables de forma automática mediante aplicación de fórmulas: – Oferta económica: ata 50 puntos. Para a valoración da oferta económica e a apreciación de ofertas anormais ou desproporcionadas aplicarase o programa de valoración de ofertas económicas da Deputación Provincial da Coruña que se atopa no seguinte enlace: (http://www.dicoruna.es/valoracion/) Criterios de valoración avaliables mediante xuízos de valor: ata 50 puntos. Valorarase: – Plan de traballo (ata 35 puntos). Este plan debe comprender unha memoria de organización dos traballos e labores a efectuar, medidas medioambientais, xestión de residuos e medidas de saúde e seguridade. • As empresas que presenten un plan de traballo especifico e adaptado a este servizo, valoraranse de 21 a 35 puntos. • As empresas que presenten un plan de traballo xenérico e pouco adaptado a este servizo valoraranse de 1 a 20 puntos. • As empresas que presenten un plan de traballo non adaptado a este servizo valoraranse con 0 puntos. – Equipos técnicos adscritos á realización dos traballos (ata 15 puntos). • As empresas que presenten uns equipos técnicos específicos e adaptados ao servizo, valoraranse de 6 a 15 puntos. • As empresas que presenten uns equipos técnicos xenéricos e pouco adaptados ao servizo, valoraranse de 1 a 5 puntos. • As empresas que presenten uns equipos técnicos non adaptados ao servizo, valoraranse con 0 puntos.9. Presentación de ofertas ou de solicitudes de participación. a) Prazo: 15 días naturais, contados dende o día seguinte ao da última publicación no anuncio de licitación no BOP da Coruña ou no perfil do contratante do Concello. b) Lugar de presentación: Rexistro Xeral do Concello de Curtis. Casa do Concello na Praza de España, n.º 1, Teixeiro, 15310, Curtis, ou nas Oficinas municipais de Curtis na Praza Emilia Pardo Bazán, s/n, 15310, Curtis. c) Modalidade de presentación: presencial ou por correo.10. Apertura de ofertas. b) Dirección: Praza de España, n.º 1, Teixeiro. c) Localidade e código postal: Curtis, 15310. d) Data e hora: anunciarase no perfil do contratante.11. Gastos de publicidade: por conta do adxudicatario ata un máximo de 1.000 €. Teixeiro, Curtis, 9 de febreiro de 2018. O alcalde Javier Francisco Caínzos Vázquez